রামকৃষ্ণ মিশন
রামকৃষ্ণ মিশন হল একটি ভারতীয় ধর্মীয় সংগঠন। এই সংগঠন রামকৃষ্ণ আন্দোলন বা বেদান্ত আন্দোলন নামক বিশ্বব্যাপী আধ্যাত্মিক আন্দোলনের প্রধান প্রবক্তা। এটি একটি জনকল্যাণমূলক স্বেচ্ছাসেবী সংগঠন। ১৮৯৭ সালের ১ মে রামকৃষ্ণ পরমহংসের প্রধান শিষ্য স্বামী বিবেকানন্দ রামকৃষ্ণ মিশন প্রতিষ্ঠা করেন। মিশন স্বাস্থ্য পরিষেবা, প্রাকৃতিক দুর্যোগে ত্রাণকার্য, গ্রামোন্নয়ন, আদিবাসী কল্যাণ, বুনিয়াদি ও উচ্চশিক্ষা এবং সংস্কৃতির প্রসারে গুরুত্বপূর্ণ ভূমিকা গ্রহণকরেছে। এটি শতাধিক সংঘবদ্ধ সন্ন্যাসী ও সহস্রাধিক গৃহস্থ শিষ্যের একটি যৌথ উদ্যোগ। রামকৃষ্ণ মিশন কর্মযোগের ভিত্তিতে কাজকর্ম চালায়।
প্রব্রাজিকা ভক্তিপ্রাণা
১৯৫৩ সালে প্রব্রাজিকা ভক্তিপ্রাণা রামকৃষ্ণ পরমহংসের শিষ্য তথা রামকৃষ্ণ মঠ ও মিশনের চতুর্থ অধ্যক্ষ স্বামী বিরজানন্দের কাছে দীক্ষা ও ব্রহ্মচর্য গ্রহণ করেন। ১৯৫৯ সালে তিনি রামকৃষ্ণ মঠ ও মিশনের তৎকালীন অধ্যক্ষ স্বামী শঙ্করানন্দের কাছ থেকে সন্ন্যাস দীক্ষা গ্রহণ করেন।সেই বছরই তিনি শ্রীসারদা মঠের ট্রাস্টি হন। সেই বছর শ্রীসারদা মঠ পৃথক প্রতিষ্ঠানের স্বীকৃতি লাভ করেন। ১৯৬০ সালে তিনি রামকৃষ্ণ সারদা মিশনের গভর্নিং বডির সদস্যপদ লাভক করেন। সেই সময় মাতৃভবন হাসপাতালটি ছিল ১০ শয্যাবিশিষ্ট একটি প্রসূতি কেন্দ্র। তিনি সেখানে নার্স হিসেবে কাজ করেন। পরে তিনি সেখানকার সেক্রেটারি হন। তাঁর নেতৃত্বে হাসপাতালটি একটি ১০০ শয্যাবিশিষ্ট আধুনিক হাসপাতালের রূপ নেয়। ১৯৯৮ সালের ডিসেম্বর মাসে তিনি শ্রীসারদা মঠ ও রামকৃষ্ণ সারদা মিশনের সহ সংঘাধ্যক্ষ নির্বাচিত হন। ২০০৩ সালের ১৩ এপ্রিল তিনি পানগোটের বেদান্ত সেন্টারের উদ্বোধন অনুষ্ঠানে আমন্ত্রিত হন। ২০০৯ সালের ফেব্রুয়ারি মাসে প্রব্রাজিকা শুদ্ধাপ্রাণার প্রয়াণের পর এপ্রিল মাসে তিনি মিশনের অধ্যক্ষের দায়িত্ব গ্রহণ করেন। দায়িত্ব গ্রহণের পর তিনি বলেছিলেন, “সারা জীবন আমি সকলের সঙ্গে থাকতে চেষ্টা করেছি। সেটাই মা সারদা দেবী আমার থেকে চেয়েছিলেন... মায়ের আশীর্বাদ ছাড়া আমরা কিছুই না।”